|  |  |  |
| --- | --- | --- |
| **CATALÀ** | | |
| **REMITENT:** | **SERVEI DE GESTIÓ ACADÈMICA** |
| **DESTINATARIS:** | **ESTUDIANTS MATRICULATS A DOCTORAT AL CURS 2022-23** |
| **Assumpte:** | **Matrícula URV 2023-24: informació important** |

Benvolgut doctorand / Benvolguda doctoranda,

Tal com preveu la Normativa acadèmica i de matrícula de doctorat del curs 2023-24, els doctorands que estan elaborant la tesi doctoral han de matricular-se de tutoria de tesi cada curs acadèmic mentre no la defensin. El període de matrícula del curs 2023-24 és del 15 al 29 de setembre de 2023.

Com que durant el curs 2022-23 us vau matricular de la tutela de tesi en aquesta universitat, n’heu estat avaluat satisfactòriament en les avaluacions d’abril o juny i no ens consta que hàgiu dipositat la tesi doctoral, us correspon matricular-vos de nou durant el curs 2023-24.

Us recomanem que accediu a l’entrada “[Matrícula 2023-24 – Estudis de Doctorat](http://www.urv.cat/ca/estudis/doctorats/admissio/matricula/)”,on trobareu informació del vostre interès sobre el procés de matrícula i altres processos que hi estan vinculats.

D’altra banda, us informem que aquest curs 2023-24 la URV manté el model en què el Servei de Gestió Acadèmica **formalitzarà directament d’ofici la vostra matrícula,** **llevat que abans del 21 de setembre de 2023 manifesteu que no hi esteu d’acord**. Com a conseqüència, durant el període de matrícula esmentat anteriorment, i com a molt tard el 29 de setembre de 2023, rebreu un correu electrònic comunicant-vos la formalització de la matrícula i indicacions sobre com obtenir-ne el rebut corresponent.

Amb relació als aspectes acadèmics, la matrícula es farà en la mateixa **dedicació** que al curs anterior (temps complet o temps parcial). Si voleu fer un canvi de dedicació, heu de presentar la [sol·licitud](http://www.urv.cat/ca/estudis/doctorats/tramits/canvi-dedicacio-temps-parcial-o-complet/) corresponent.

Pel que fa als aspectes econòmics de la matrícula, l’import del rebut generat es domiciliarà al compte bancari que consta al vostre [expedient econòmic](https://intranet.urv.cat/group/intranet/secretaria-virtual), llevat que ens n’indiqueu un de nou. En el cas que no consti cap compte bancari al vostre expedient econòmic, si no ens en faciliteu un, haureu de pagar aquest import amb targeta o amb rebut bancari en efectiu.

A més a més, se us aplicaran els descomptes, si s’escau, que hi ha al vostre expedient. En aquest sentit, llevat d’error, hi consten aquelles exempcions, ajuts i/o beques que es van aplicar al curs 2022-23 i que són vigents per al curs 2023-24. Us recordem que podeu consultar aquesta informació al vostre [expedient econòmic](https://intranet.urv.cat/group/intranet/secretaria-virtual). Si gaudiu d’una nova exempció, ajut i/o beca, cal que en presenteu el document acreditatiu a la vostra secretaria de gestió acadèmica de campus/centre, prèviament o bé durant els cinc dies naturals immediatament posteriors a la data de formalització de la matrícula.

A més, us informem que la URV pot consultar i validar les vostres dades a altres administracions o organismes (DNI/NIE, titulació universitària, família nombrosa i discapacitat). En cas que no hi estigueu d’acord, podeu [oposar-vos](http://www.urv.cat/ca/universitat/estructura/gestio/suport-activitat/gestio-academica/automatricula/consulta-dades-altres-administracions-organismes/) a aquesta consulta.

Per a incidències o consultes relacionades amb la matrícula, podeu fer servir el [formulari de suport](http://www.urv.cat/ca/universitat/estructura/gestio/suport-activitat/gestio-academica/form-atencio-usuari-automatricula-doct/) a la matrícula de doctorat.

Ben atentament,

Servei de Gestió Acadèmica